《行路难 其一》
明代·庞一德

恭承涣汗恩，来宦施阳域。施阳古帝封，疆理云伊昔。

既苦千岭连，扪参井亦历。亦苦候无人，道茀蕃如织。

其下蛇虺盘，其上虎豹斥。计步勉跻扳，徬徨以踧踖。

修途五百馀，我行何当息。

作者简介：庞一德，字与虔。原籍南海人，随父寓罗定州西宁县（今广东郁南）。明神宗万历四年（一五七六）举人。初任恩平县学教谕，晋升嘉鱼知县。后改教职，初任扬州，再任施州。有《双瀑堂草》。清道光《广东通志》卷二八〇庞嵩传有附传。